Werker aangekla ná inbrake | News24
Werker aangekla ná inbrake
DJ van Niekerk is tydens twee afsonderlike voorvalle in sy huis oorval en met 'n harde voorwerp oor die kop geslaan, geskop en geslaan. Foto: MONIQUE BASSON
DIE stukkende venster is dieselfde dag vervang en die slaapkamerdeur vir veiligheidmaatreëls gesluit.
Maar die bose kat kom weer . . .
Daardie selfde aand het Plaatjies dié venster gebreek, maar hom teen die toe kamerdeur vasgeloop. Min gepla deur dié hindernis, het hy uitgeklim en om die huis geloop waar hy by een van die voorste vensters ingebreek het. Hy is weer eens vort met 'n beursie wat langs Van Niekerk gelê het, terwyl hulle geslaap het.
"Verlede Sondag oppad kerk toe, was daar 'n snaakse reuk in die spaarkamer en ek het ondersoek gaan instel," sê Van Niekerk. "Tot my skok het ek ons tuinwerker onder een van die beddens gekry en hom met 'n groot gesukkel daar uitgetrek. Hy het begin hardloop en ek is agterna," vertel Van Niekerk.
"Toe ek om 'n draai kom, slaan hy my met 'n stomp oor die kop en begin my te skop en te slaan, terwyl hy my arms vashou. Ek kon my een arm loskry en het hom met 'n baksteen geslaan waarna hy weggehardloop het.
"Die volgende oggend was hy terug in ons huis. Toe ek hom in die stort betrap, slaan hy my met 'n stomp voorwerp oor die kop en skop my so hard dat drie van my ribbes gebreek het. Hy het my vrou onderstebo gehardloop en is by die voordeur uit."
Volgens Van Niekerk het die bure se huiswerker gesien wat gebeur het, en dadelik Smhart Sekuriteit en die polisie ontbied. Hulle was binne mi-nute op die toneel.
Plaatjies is die volgende Dinsdag aangekeer waar hy onwettig in van die bure se tuin geslaap het, en is in hegtenis geneem.